open-index/open-wikipedia-markdown huggingface dataset:
बेमला नदी

**बेमला नदी**  ही महाराष्ट्रातल्या वर्धा नदीची एक उपनदी आहे.

#### बेंबळा सिंचन योजना ही यवतमाळ  जिल्हात व पश्चिम विदर्भातली  एक सिंचन योजना  आहे. या सिंचनाचे पूर्ण  पाणी हे  बेमळा नधी वर बनलेले धारण "बेम्ब्ळा धरन" या मधून येते . 
#### या धरणाला एकूण १६ दरवाजे आहेत. अंदाजे या धरणाला  सुमारे १८५७ कोटी एवढा  खर्च लागला. या सिंचना खाली कळंब, राळेगाव, मारेगाव तालुक्का हा भाग येतो 
वर्ग :महाराष्ट्रातील नद्या
बुराई नदी

**बुराई नदी** ही महाराष्ट्राच्या तापी खोरे मधील तापी नदीची एक प्रमुख उपनदी आहे. बुराई नदी धुळे जिल्ह्याच्या साक्री व शिंदखेडा या तालुक्यांतून वाहते. नदीचा मार्ग पश्चिमेकडून पूर्वेकडे आहे. नदीचा उगम साक्री तालुक्यातील सह्याद्री पर्वताच्या पाचमौली येथे गवादेव डोंगरात होतो. बुराई नदी पुढे सुलवाडे येथे तापी नदीला मिळते. नदीवर साक्री तालुक्यात आखाडे येथे व शिंदखेडा तालुक्यात वाडी शेवाडे या ठिकाणी धरण बांधण्यात आले आहे. पान नदी, शेवरी नदी, रोडी नदी या बुराई नदीच्या उपनद्या आहेत.

बुराई नदीवर ३४ बंधारे बांधून तिला बारमाही प्रवाहित करण्याचा महत्त्वाकांक्षी उपक्रम हाती घेण्यात आला आहे, त्यासाठी २० कोटी रुपये खर्च होणार आहेत. (एप्रिल २०१८ मधील बातमी).

वर्ग: महाराष्ट्रातील नद्या
कन्फेशन्स ऑन अ डान्स फ्लोर

**कन्फेशन्स ऑन अ डान्स फ्लोर** हा गायिका मॅडोनाचा एक अल्बम आहे.

वर्ग:रॉक संगीत
सेंट पॉल चर्च (बर्मिंगहॅम)

**सेंट  पॉल चर्च** हे चर्च ऑफ इंग्लंड असून, इंग्लंडच्या बर्मिंगहॅम या शहरात आहे. हे चर्च प्रथम श्रेणीचा दर्जा मिळालेले स्मारक आहे. याची रचना रॉजर एय्क्य्न यांनी केली आहे.चर्चचे बांधकाम इ.स.१७७७ मध्ये सुरू झाले व इ.स. १७७९ मध्ये प्रतिष्ठापना करण्यात आली. चार्लेस कॉल्मोरे या गृहस्तांनी चर्च साठी जागा दिली. चर्चचा आकार आयताकृती असा आहे व काहीसा लंडनचा सेंट मार्टिन-इन-द-फील्ड्स सारखा दिसतो.

## पूर्वे कडची खिडकी
पूर्वे कडची खिडकी रंगीत काच्लेपित अशी खिडकी आहे.  इ.स. १९७१ मध्ये फ्रान्सीस एगीन्तोन यांनी हिला घडविले व रंगविले.  डल्लास म्युसिम ऑफ आर्त http://en.wikipedia.org/wiki/Dallas_Museum_of_Art मध्ये आता ही ठेवण्यात आली आहे.

## संगीत वाद्यवृंद
चर्चचा परिसर श्रवणीय असल्यामुळे येथे भरपूर संगीत सभा आयोजल्या जात असे . 
पहिले वाद्यवृंद 'जमेस बिशोप' यांनी १८३० मध्ये स्तपीत केले.

## वाड्या वाजवानार्यांची यादी
* जमेस  स्तीम्प्सोन  १८४२  
* थोमास  मुंडेन 
* जेओर्जे होल्लींस

## चर्चची घनता
चर्चला पहिले घनता २००५ मध्ये लावण्यात आली. या आधी ३ घनता, विविध संकेत देण्यासाठी वापरल्या जात असे.

## संधर्भ
**The Jewellery Quarter - History and Guide*, Marie Elizabeth Haddleton, ISBN 0-9513108-0-1
**Pevsner Architectural Guides - Birmingham*, Andy Foster, 2005, ISBN 0-300-10731-5

## बाह्य दुवे
* संकेत स्थळ 

वर्ग:बर्मिंगहॅम
जोसेफ कोनी

**जोसेफ कोनी** हा लॉर्ड रेसिस्टंस आर्मीचा संस्थापक आहे. आंतर्राष्ट्रीय गुन्हेगारीमध्ये जोसेफ कोनीच क्रमांक १ आहे. जोसेफ कोनी स्वतःला देवाचा दूत मानतो व लहान मुलांचे अपहरण करून त्यांच्या हाती बंदूक देऊन त्यांना अतिरेकी बनवतो. २०१२ मध्ये कोनी २०१२ माहितीपटाने त्याला जगासमोर आणले, व इतिहासात प्रथमच लोकांच्या दबावामुळे अमेरिकेने चांगल्या कामासाठी आपले सैनिक उगांडाला (दुसऱ्या देशी-दुसऱ्या सैन्याची मदत करायला) पाठवले आहेत.

## जीवन 
१९६१ साली शेतकरी कुटुंबात कोनीचा जन्म झाला.तरुणपणी तो जादू-टोणा वैद्याचा (वित्च डॉक्टर) साहाय्यक म्हणून भावाबरोबर काम कारचा, भावाचा मृत्यू झाल्यावर त्याने ती जागा बळकावली.

## नेता 
१९८६ मध्ये कोनीने धार्मिक संघटनेचे नेतृत्व स्वीकारले. तो स्वतःला प्रभूचा अवतार सांगत असे. उगांडा मधील बंडखोर "नॅशनल रेसिस्टंस आर्मी"ची ताकद जशी जशी कमी होत गेली, तशी तशी कोनीची प्रसिद्धी वाढत गेली. कोनी ने मुलांचे अपहरण करणे सुरू केले , व त्यांना तो सैनिकी प्रशिक्षण देऊन अहिंसा करण्यास प्रवृत्त करतो.
तो जनमानसात शांततेच्या नावाखाली अहिंसा पसरवतो. त्याने आधी बऱ्याच वेळेला शांती प्रास्तापित करण्या साठी भाषणे केली आहेत.

## अटक मोहीम 
इनविसिबल चिल्ड्रेन संस्था २०१२ मध्ये कोनीला अटक करण्यासाठी आंतर्राष्ट्रीय "कोनी २०१२" ही मोहीम राबवत आहे. त्या अंतर्गत अमेरिकेवर लोक दबाव गट तयार करण्यासाठी एका लघुपटाचे निर्माण करण्यात आले आहे. लघुपट कमी काळात वणव्या सारखा पसरला, व काही दिवसातच बिल गेट्स इत्यादी प्रभावी लोकांनी पण सरकार वर दबाव आणण्यास सुरुवात केली.
अमेरिकेचे राष्ट्राध्यक्ष बराक ओबामा यांनी उगांडा मध्ये आपले सैन्याची एक तुकडी अगोदरच पाठवली आहे.

वर्ग:दहशतवाद
वेणा नदी

**वेणा**(Wunna River)  ही भारतातल्या महाराष्ट्र राज्यामधील वर्धा नदीला डाव्या बाजूने येऊन मिळणारी उपनदी आहे.  

## संदर्भ 
वर्ग:भारतातील नद्या
वर्ग:महाराष्ट्रातील नद्या
वर्ग:विदर्भ
तुकाराम ओंबाळे

**तुकाराम ओंबळे** (? - २६ नोव्हेंबर, इ.स. २००८:मुंबई, भारत) हे भारतीय सेनेतील निवृत्त सैनिक होते. निवृत्तीनंतर ते मुंबईच्या पोलीस खात्यात साहाय्यक पोलीस उपनिरीक्षक म्हणून दाखल झाले. त्यांचा २००८ मध्ये झालेल्या मुंबईवरील दहशतवादी हल्ल्यादरम्यान मृत्यू झाला. २६ जानेवारी २००९ रोजी तुकाराम ओंबळे यांना अशोक चक्र हा मानाचा पुरस्कार देण्यात आला.२००८ च्या दहशतवादी हल्ल्यात एकमेव जिवंत दहशतवादी अजमल कसाब याला पकडण्याचे श्रेय तुकाराम ओंबळे यांना जाते.

## सारांश
ओंबळे हे मुंबई पोलिसात साहाय्यक पोलीस निरीक्षक होते. मुंबईवर २६/११/२००८ रोजी झालेल्या हल्ल्याच्या काळात त्यांची तुकडी सशस्त्र नव्हती. अत्यंत तुटपुंज्या शस्त्रांच्या मदतीने त्यांच्या तुकडीने दोनपैकी एका अतिरेक्यास ठार मारले.

अजमल कसाब या अतिरेक्यास पकडताना तुकाराम ओंबाळे यांचा मृत्यू झाला. निःशस्त्र असलेल्या ओंबाळे यांनी जखमी अजमल कसाबची बंदूक धरून त्याला अटक करण्यास अधिकाऱ्यांना मदत केली. पण त्याचवेळी कसाबने त्यांच्यावर गोळ्या झाडल्या. त्यामुळे त्यांचा अंत झाला.

## विस्तार
हल्ल्याच्या दिवशी तुकाराम ओंबाळे हे रात्रीच्या पहाऱ्यावर होते. २७ नोव्हेंबर रोजी मध्य रात्री १२:३० वाजता त्यांनी घरी शेवटचा फोन केला होता. अतिरेकी हल्ल्याची खबर मिळताच ते गिरगाव चौपाटीकडे धावले. चौपाटी रोडवर नाकाबंदी करत असतानाच तेथे एक संशयास्पद वाटणारी गाडी थांबली. दोन पोलीस लाठी घेऊन गाडीकडे गेले असता, त्यांना दोन अतिरेकी दिसले, इस्माईल नामक एका अतिरेक्यास जागीच ठार मारण्यात आले. दुसरा अतिरेकी अजमल कसाब जखमी अवस्थेत दिसला. कसाबने प्रथम शरणागती पत्करल्याचे नाटक केले, व जसे ओंबाळे  गाडीजवळ गेले, तसे त्याने "ए के ४७" बंदुकीने सर्व पोलिसांवर निशाणा साधला. हे लक्षात येताच ओंबाळेंनी जिवाची पर्वा न करता बंदुकीवर झडप घातली , त्यामुळे बाकीच्या पोलिसांचे प्राण वाचले पण त्या दरम्यान ओंबाळेंच्या शरीरात २० गोळ्या गेल्या होत्या, ते बेशुद्ध पडेपर्यंत बंदुकीसमोर होते, त्यामुळे बाकीच्या पोलिसांनी कसाबला जागेवर थोड्या झटापटीनंतर पकडले.

[[|चौकट|तुकाराम ओंबळे]]

तुकाराम ओंबाळे यांच्यामुळे मुंबईवरील हल्ल्यातील मुख्य आरोपी अजमल कसाब पकडला गेला, पण त्या बदल्यात ओंबाळेंना स्वत्ःच्या प्राणांची आहुती द्यावी लागली.

अजमल कसाब याला २० नोव्हेंबर २०१२ रोजी पुण्यातील येरवडा कारागृह येथे फाशी देऊन त्याचे तेथेच दफन करण्यात आले .

## तुकाराम ओंबळे यांना मिळालेले सन्मान आणि पुरस्कार 
thumb|right|तुकाराम ओंबाळे यांची पत्नी अशोकचक्र पुरस्कार स्वीकारताना 
* मरणोत्तर अशोक चक्र हा पुरस्कार
* चौपाटीवर ओंबाळे यांच्या स्मरणार्थ त्यांचा पुतळा उभारण्यात आला आहे.
* त्यांनी राष्ट्रासाठी केलेल्या असामान्य कामगिरीबद्दल त्यांना CNN Indian of the year हा पुरस्कार प्रदान करण्यात आला. 
## संदर्भ आणि नोंदी 
## अवश्य पहा
* हेमंत करकरे
* अशोक कामटे
* विजय साळसकर

वर्ग:भारतीय पोलीस
वर्ग:इ.स. २००८ मधील मृत्यू
वर्ग:अशोक चक्र पुरस्कार विजेते
वर्ग:बळी पडलेल्या व्यक्ती
वर्ग:पुरुष चरित्रलेख
इंटरनेट एक्सप्लोरर १०

**इंटरनेट एक्सप्लोरर १०** () हा मायक्रोसॉफ्टच्या इंटरनेट एक्सप्लोरर ह्या आंतरजाल न्याहाळकाची नवीन आवृत्ती आहे. मायक्रोसॉफ्टने हा न्याहाळक १२ एप्रिल २०११ रोजी खुला केला. हे सॉफ्टवेर केवळ विंडोज ७ व त्या नंतरच्या कार्यवाही प्रणाली असणाऱ्या संगणकांवर चालेल.

## बाह्य दुवे 
* अधिकृत संकेतस्थळ 
* आय.ई. ब्लॉग

वर्ग:इंटरनेट एक्सप्लोरर
नेली फर्टाडो

**नेली किम फर्टाडो** (, जन्म २ डिसेंबर, इ.स. १९७८) एक कनेडियाई गायिका-गीतकार, रेकॉर्ड निर्माती आणि अभिनेत्री आहे. फर्टाडो विक्टोरिया, ब्रिटिश कोलंबिया, केनेडा मधे वाढलेली आहे.
## कारकीर्द
फर्टाडोला प्रसिद्धी आपल्या अल्बम *वोआ, नेली!* व त्याच्यातल्या गीत "आई एम लाइक अ बर्ड" मुळे भेटली. ह्या गीता मुळे तिला २००१ वर्षाचा जुनो पुरस्कार व २००२ वर्षाचा ग्रॅमी पुरस्कार मिळाला होता. आपली मूलगी नेविसच्या जन्मानंतर तिने आपला दूसरा अल्बम *फोकलोर* प्रदर्शित केला. हा अल्बम अमेरिकेत एवढा सफल झाला नाही. २००६ च्या उन्हाळ्यात तिने आपला तिसरा अल्बम *लूज़* रिलीज़ केला. हा तिचा आत्तापर्यंतचा सर्वात लोकप्रिय अल्बम ठरला. तीन वर्षांनंतर तिने आपला स्पॅनिश अल्बम *मी प्लान* सप्टेंबर २००९ मध्ये प्रदर्शित केला.

वर्ग:कॅनडाचे गायक
भारताचे नियंत्रक व महालेखापाल

**भारताचे नियंत्रक व महालेखापाल** हे भारत सरकारचा जमाखर्च तपासण्याची घटनात्मक अधिकार आसलेले नियंत्रक व महालेखापाल पद आहे.
हे पद भारतीय घटनेनुसार कलम १४८निर्माण केले आहे. केंद्र व राज्य सरकारचे जमा आणि खर्चाचे ऑडिट करून रिपोर्ट भारतीय संविधानाने नेमलेल्या पब्लिक अकाऊंट समितींना सादर करण्यात येतो.१८ ऑक्टोबर २०२२ मध्ये भारती दास यांनी भारताच्या २७ व्या महालेखापाल म्हणून पदभार स्वीकारला.

## नियुक्ती
पंतप्रधान यांकडून शिफारस आल्यावर राष्ट्रपति त्या व्यक्तीची निवड करतात. व्ही. नरहरी राव हे भारताचे पहिले भारताचे नियंत्रक व महालेखापाल होते. सध्या गिरीशचंद्र मुरमु हे भारताचे 14  वे नियंत्रक व महालेखापाल आहेत. 

## महालेखा परीक्षक (CAG) यादी 
स्वातंत्र्यानंतरचे नियंत्रक व महालेखापाल खालील प्रमाणे आहे:
# व्ही. नरहरी राव १९५०-१९५१
# अनिल कुमार चंद १९५४-१९६०
# ए.के. राव १९६०-१९६६
# एस. रंगनाथन १९६६-१९७२
# ए. बक्शी १९७२-१९७८
# ग्यान प्रकाश १९७८-१९८४
# टी.एन. चतुर्वेदी १९८४-१९९०
# सी.जी. सोमैह १९९०-१९९६
# व्ही.के. शुंगलू १९९६-२००२
# विजयेंद्र नाथ कौल २००२-२००८
# विनोद राय २००८-२०१३
# शशीकांत शर्मा २०१३-२०१७
# राजीव मेहर्शी २०१७-२०२०
# गिरीशचंद्र मुर्मू २०२०-२०२४
# के. संजय मुर्ती २०२४-पदस्थ

## संदर्भ 
वर्ग:भारत सरकार
प्राथमिक शिक्षण

**प्राथमिक शिक्षण** हे मूलभूत शिक्षण म्हणून सुद्धा ओळखले जाते. 
88844884884

पहिले ते पाचवी पर्यंतचे शिक्षण हे प्राथमिक शिक्षण तर सहावी ते आठवी पर्यंतचे शिक्षण हे उच्च प्राथमिक शिक्षण म्हणून ओळखले जाते. इयत्ता ९ वी पासून माध्यमिक शिक्षण सुरू होते. 
महाराष्ट्र राज्यात प्राथमिक शिक्षण हे RTE (Right to Education) या कायद्या अंतर्गत ६ ते १४ वयोगटातील बालकांसाठी प्राथमिक शिक्षण  मोफत आणि सक्तीचे आहे. 
प्राथमिक शिक्षण हा संपूर्ण औपचारिक शिक्षण प्रक्रियेचा पाया आहे. 
बालकाच्या सक्तीच्या व मोफत शिक्षणाच्या हक्कानुसार बालवाडी पूर्व प्राथमिक शिक्षण.पहिली ते पाचवी प्राथमिक शिक्षण. सहावी ते आठवी उच्च प्राथमिक शिक्षण नववी ते बारावी माध्यमिक शिक्षण असा शिक्षणाचा आकृतीबंध आहे.
प्राचीनकाळी प्राथमिक शिक्षण हे शिक्षककेंद्रित होते. अलीकडील काळात त्यामध्ये बदल होवून ते शिक्षक केंद्रित न राहता विद्यार्थीकेंद्रित बनले आहे.  विदयार्थ्याना प्राथमिक शिक्षणाची गोडी लागावी यासाठी शासनामार्फत विविध योजना राबविण्यात आल्या आहेत. त्यामध्ये मध्यांन भोजन, आर्थिकदृष्ट्या दुर्बल व वंचित घटकांसाठी शिष्यवृत्ती, अस्वच्छ परिसरातील कामगारांच्या बालकांसाठी शिष्यवृत्ती, अपंग शिष्यवृत्ती तसेच सावित्रीबाई फुले दत्तक पालक योजना, मुलींसाठी उपस्थिती भत्ता  यासारख्या विविध योजना प्राथमिक शिक्षणामध्ये राबविण्यात आल्या आहेत.

महाराष्ट्र शासनाने १० मे २०१० रोजी एक परिपत्रक प्रसिद्ध करून प्राथमिक शिक्षणाचा समावेश मूलभूत अधिकारांत केल्याचे जाहीर केले. केंद्र सरकारने २७ ऑगस्ट २००९ च्या राजपत्रात ‘राइट ऑफ चिल्ड्रन टू फ्री अ‍ॅण्ड कम्पल्सरी एज्युकेशन अ‍ॅक्ट, २००९’ प्रसिद्ध केला आहे. त्यात ६ ते १४ वयोगटातील सर्व बालकांना मोफत आणि सक्तीचे शिक्षण देणारा अधिनियम १ एप्रिल २०१० पासून संपूर्ण भारतात (जम्मू आणि काश्मीर वगळता) लागू केल्याचे नमूद केले आहे. या कायद्यामुळे ६ ते १४ वयोगटांतील सर्व बालकांना मोफत, सक्तीचे प्राथमिक शिक्षण पुरविण्याची, त्यांना शाळांमध्ये प्रवेश देण्याची, उपस्थिती आणि प्राथमिक शिक्षण पूर्ण करण्याची जबाबदारी शासनावर आली आहे.

## संदर्भ आणि नोंदी 
वर्ग:शिक्षण
छिन्‍नमनस्कता

ग्रीक भाषेत skhizein (σχίζειν ,"विभाजित होणे") आणि phrēn, phren -(φρήν, φρεν -; "मन") या पासून **स्किझोफ्रेनिया** (उच्चारित/ˌskɪtsɵˈfrɛniə/ किंवा IPA: /ˌskɪtsɵˈfriːniə/), या शब्दाची निर्मिती झाली. हा एक मनोविकार आहे. कल्पना व वास्तविकता यांमध्ये गफलत असणे हे या रोगाचे साधारण लक्षण आहे. रोगाची लक्षणे तरुण वयात दिसू लागतात.

लोकसंख्येच्या साधारणतः ०.३ ते ०.७% लोग याचे बळी पडतात (२४ लाख लोग २०११ च्या आकडेवारी नुसार).
हा रोग मुख्याता स्त्रियांच्या तुलनेत पुरुषांमध्ये जास्त प्रमाणामध्ये आढळतो.

### कारणे 
सर्व कारणे जरी ज्ञात नसली तरी काही कारणे सापडली आहेत.
स्किझोफ्रेनिया हा एक आनुवंशिक आजार आहे.
स्किझोफ्रेनिया असणाऱ्या व्यक्तीच्या कुटुंबात, मुख्यतः आई वडिलांमध्ये हा रोग असण्याची शक्यता असते.
जरी आनुवंशिकता हे एक कारण असले तरी ते एकच कारण पुरेसे नाही.
मुख्यतः वयाच्या १३ ते १९ या काळात झालेले मानसिक आघात हेसुद्धा कारण असू शकते.
म्हणजे आनुवंशिकतेमुळे विकार होण्याची शक्यता असते, परंतु जर बाह्य कारण घडले तर रोग जाणवू लागतो.

## संकेत आणि लक्षणे 
प्रत्यक्षात नसलेले आवाज ऐकू येणे किंवा भास होणे हे या रोगाचे मुख्य लक्षण आहे. या रोगात बोलण्याचा व विचाराचा ताळमेळ नसणे इत्यादी गोष्टीही दिसून येतात. या विकारात कल्पना आणि वास्तव यांतील फरक व्यक्तीस करता येत नाही.भास ,भीती, भ्रम , संशय, वाग्ण्याबोलाण्यातली विसंगती,स्वतःची व आपल्या जबाबदारीची जाणीव हळू हळू नष्ट होत जाणे ही लक्षणे ही दिसून येतात

### निदान 
या रोगाचे निदान करणे अतिशय अवघड असून तज्‍ज्ञांमध्ये याबाबत अनेक मतभेद आहेत.
या रोगाची व्याख्या करणेही अतिशय कठीण आहे.
अतिशय साध्या लक्षणांपासून अतिशय गंभीर लक्षणे या रोगात दिसतात.

### सकारात्मक आणि नकारात्मक लक्षणे 
या रोगाचे वर्गीकरण दोन वर्गात केले जाऊ शकते - सकारात्मक व नकारात्मक.

#### सकारात्मक लक्षण 
ही लक्षणे सामान्य माणसात नसतात, पण या रोगाच्या रुग्णात आढळून येतात ( उदा० आवाज, भास, वैचारिक आजार इत्यादी).

#### नकारात्मक लक्षण 
शब्द, अभिव्यक्ती (expression), भावना व्यक्त करता न येणं, वा त्यात अडचण येणं, आनंदाची अनुभूती घेता न येन,
ही लक्षणे या प्रकारचा त्रास असलेल्या रुग्णांत आढळून येतात.

## उपचार 
लक्षणे लक्षात आल्या बरोबर औषधोपचार चालू करणे अत्यंत महत्त्वाचे आहे .ते दीर्घकाळ किंवा कित्येकदा आयुष्यभर चालू ठेवावे लागतात विदुतोपचार पद्धतीची खूप मदत होते.इतरही पूरक उपचार आहेत .

## स्किझोफ्रेनियावरील मराठी पुस्तके 
* जन्मरहस्य (नाटक). (डॉ. आनंद नाडकर्णी)
*

वर्ग:विकिप्रकल्प वैद्यकशास्त्र
वर्ग:मानसिक आजार
तारांतो

**तारांतो** (, ) हे इटली देशाच्या पुलीया प्रदेशामधील एक शहर आहे. सुमारे १.९१ लाख लोकसंख्या असलेले तारांतो शहर इटलीच्या दक्षिण भागात आयोनियन समुद्राच्या किनाऱ्यावर वसले असून ते दक्षिण इटलीमधील सर्वात मोठ्या शहरांपैकी एक आहे.

## जुळी शहरे
जगातील खालील शहरांसोबत तारांतोचे सांस्कृतिक व व्यापारी संबंध आहेत.
*  ब्रेस्त
*  स्पार्ता 
*  दोनेत्स्क 
*  आलिकांते
*  इस्लामाबाद

## हे सुद्धा पहा
*इटलीमधील शहरांची यादी

## संदर्भ
## बाह्य दुवे
*अधिकृत संकेतस्थळ
*पर्यटन
*

वर्ग:इटलीमधील शहरे
इटलीमधील शहरांची यादी

]]
]]
]]
]]
]]
]]
]]
]]
]]
]]
]]
]]
खालील यादीमध्ये इटली देशामधील **३० सर्वाधिक लोकसंख्येच्या शहरांचा** तपशील दिला आहे.

येथे इटालियामधील प्रमुख शहरांचा विस्तार केलेला तक्ता दिला आहे. यामध्ये क्षेत्रफळ (चौ.किमी.) आणि लोकसंख्या घनता (प्रति चौ.किमी.) हे रकाने जोडले आहेत:

## हे सुद्धा पहा
* इटलीचे प्रदेश


वर्ग:शहरांच्या याद्या
अलेक्झांडर लुकाशेन्को

**अलेक्झांडर ग्रिगोर्येव्हिच लुकाशेन्को** (, , ,  ३० ऑगस्ट, इ.स. १९५४) हा बेलारूस देशाचा विद्यमान राष्ट्राध्यक्ष आहे. इ.स. १९९४ सालापासून तो ह्या पदावर असून स्वतंत्र बेलारूसचा तो आजवर एकमेव राष्ट्राध्यक्ष राहिला आहे. त्याच्यावर मोठ्या प्रमाणावर मानवी हक्कांची पायमल्ली केल्याचे आरोप झाले आहेत. लुकाशेन्कोने लढलवेल्या निवडणुका अवैध आहेत असे आंतरराष्ट्रीय समुदायाचे मत आहे. अमेरिकेच्या परराष्ट्रसचिव कॉन्डोलिझा राईस ह्यांनी लुकाशेन्कोचे युरोपात शिल्लक असलेला एकमेव हुकुमशहा ह्या शब्दांत वर्णन केले आहे.

## बाह्य दुवे 
* बेलारूसच्या अध्यक्षांचे अधिकृत संकेतस्थळ

वर्ग:बेलारूसचे राष्ट्राध्यक्ष
वर्ग:इ.स. १९५४ मधील जन्म
मनोविकार

मनाला होणाऱ्या विकारांना मनोविकार असे म्हणतात. मानसिक आजार हे एक प्रकारचे शारीरिक विकार होत. जेव्हा शरीरातील हृदय, किडनी व इतर अवयावान्प्रमानेच मेंदू आजारी पडतो तेव्हा मनोविकार होतात. हे बदल जैवरासायनिक द्रव्यांमध्ये किंवा मेंदूच्या जोडण्यांमध्ये होत असतात. असे बिघाड होण्यामागे अनुवांशिकता, परिसराचा प्रभाव, व्यक्तिमत्त्व, शारीरिक स्थिती अशी अनेक करणे असतात. मनोविकार अनेक प्रकारचे असतात. सहसा फक्त वेडेपणा सदृश आजार म्हणजे मनोविकार असे समजले जाते . पण हा गैरसमज आहे. वेडेपणा हे फक्त अनेक मनोविकारांमधील एका मनोविकाराच्या अनेक लक्षणांपैकी एक लक्षण आहे. नैराश्य, चिंता, मंत्रचळ, एखाद्या गोष्टीची अवास्तव आणि अतोनात भीती, उन्माद, स्मृतिभ्रंश, निद्रानाश, भुकेचे विकार, लैंगिकतेचे विकार, शारीरिक लक्षणांतून जाणवणारे मनोविकार, विविध प्रकारची व्यसने असे अनेक प्रकारचे मानसिक आजार असतात.  हे आजार ओळखणारे, अभ्यासणारे, त्यावर उपचार करणारे शास्त्र म्हंजे मनोविकारशास्त्र. वैद्यकशास्त्राच्या मूलभूत अभ्यासानंतर,[MBBS] पदवी मिळाल्यावरच मनोविकार शास्त्राचा अभ्यास करता येतो. अनेक गैरसमज, कलंकभावना [STIGMA] .मेंदूच्या रचनेविषयी आणि कार्याविषयी अजूनही नसलेले स्पष्ट आणि पुरेसे ज्ञान यामुळे मनोविकारग्रस्त रुग्ण आजार लपवू बघतात 

वर्ग:मानसिक आजार
कोळंबी बीजोत्पादन केंद्र

240px|उजवे|इवलेसे|गोड्या पाण्यातील कोळंबीचे शास्त्रीय बीजोत्पादन केंद्र

महाराष्ट्रातील पहिले गोड्या पाण्यातील कोळंबीचे शास्त्रीय बीजोत्पादन केंद्र. (जम्बो कोळंबी).

शास्त्रीय नाव : मायक्रोब्रेकीयम रोजझेनबर्गी

स्थळ : सागरी जीवशास्त्रीय संशोधन केंद्र, डॉ. बाळासाहेब सावंत कोकण कृषिविदयापीठ, पेठकिल्ला, रत्‍नागिरी ४१५६१२
ओश्फिन्चिम

**ओश्फिन्चिम** (, यिडिश *Oshpitsin* אָשפּיצין, , , ); जर्मन लेखनभेदः ऑश्विझ) हे पोलंड देशामधील एक शहर आहे. हे शहर मावोपोल्स्का प्रांतामध्ये व्हिस्चुला नदीच्या काठावर वसले असून ते क्राकूफच्या ५० किमी पश्चिमेस स्थित आहे.

ओश्फिन्चिम येथे नाझी जर्मनीने दुसऱ्या महायुद्धादरम्यान होलोकॉस्टसाठी एक मोठी छळछावणी उभारली होती जेथे सुमारे ११ लाख ज्यूंना ठार मारण्यात आले. सध्या येथील स्मारक व संग्रहालय युनेस्कोचे जागतिक वारसा स्थान आहे.

## जुळी शहरे 
ओश्फिन्चिमने खालील शहरांशी संबंध ठेवलेले आहेत:

## बाह्य दुवे 
* संकेतस्थळ
*

वर्ग:पोलंडमधील शहरे
वर्ग:ओश्फिन्चिम
वर्ग:मावोपोल्स्कीए प्रांत
भाऊ समर्थ

**भाऊ समर्थ** (१९२७ - २४ मार्च, इ.स. १९९१) हे नागपूर येथील मराठी-भारतीय चित्रकार होते. ते प्रामुख्याने जलरंग आणि तैलरंगासह काम करीत असत. निसर्गचित्रे आणि व्यक्तिचित्रांमध्ये त्यांनी स्वतःची एक वेगळी शैली विकसित केली होती. 

समर्थ हे जे.जे. स्कूल ऑफ आर्टचे माजी विद्यार्थी होते.

त्यांच्या स्मृतीप्रीत्यर्थ नागपूरमध्ये विविध कला प्रदर्शने आणि उपक्रम राबवले जातात. त्यांनी रेखाटलेली चित्रे आजही विविध कलादालनांमध्ये आणि खाजगी संग्रहांमध्ये जपून ठेवण्यात आली आहेत.

वर्ग:मराठी चित्रकार
वर्ग:इ.स. १९२७ मधील जन्म
वर्ग:इ.स. १९९१ मधील मृत्यू
वर्ग:पुरुष चरित्रलेख
श्रीलंकन यादवी युद्ध

**श्रीलंकन यादवी युद्ध** हे श्रीलंकेच्या द्वीपावर लढले गेलेले युद्ध होते. २३ जुलै १९८३ रोजी या संघर्षाची सुरुवात झाली. लिबरेशन टायगर्स ऑफ तमि़ळ ईलम (एल.टी.टी.ई.) ही फुटीरवादी संघटना व श्रीलंकेचे सरकार यांच्यामध्ये हे युद्ध झाले. एल.टी.टी.ई.ला श्रीलंकेच्या उत्तर व पूर्व भागात तमिळ लोकांसाठी तमिळ ईलम नावाचे स्वतंत्र राष्ट्र हवे होते. शेवटी २६ वर्षांनंतर श्रीलंकन सरकारला १८ मे २००९ रोजी यश मिळाले.

८०,००० ते १,००,००० लोक या युद्धात मृत्युमुखी पडले. लिबरेशन टायगर्स ऑफ तमि़ळ ईलमला अमेरिका, भारत, ऑस्ट्रेलिया, कॅनडा व युरोपियन संघासह ३२ देशांनी दहशतवादी संघटना म्हणून मान्यता दिली.  

वर्ग:श्रीलंकेचा इतिहास
कातानिया

**कातानिया** (, ) हे इटली देशाच्या सिचिल्या प्रदेशामधील एक शहर आहे. हे शहर सिचिल्याच्या पूर्व भागात आयोनियन समुद्राच्या किनाऱ्यावर वसले आहे. कातानिया हे सिसिलीमधील दुसऱ्या क्रमांकाचे (पालेर्मोखालोखाल) तर इटलीमधील दहाव्या क्रमांकाचे मोठे शहर आहे. शहराची लोकसंख्या ३,११,५८४ तर महानगराची लोकसंख्या ११,०७,७०२ इतकी आहे.

इ.स. पूर्व आठव्या शतकात वसवलेले व मोठा इतिहास असणारे कातानिया रानिसां काळात इटलीमधील महत्त्वाचे सांस्कृतिक व राजकीय शहर होते. सध्या कातानिया सिसिलीमधील एक मोठे औद्योगिक व पर्यटन केंद्र आहे.
‌
हे शहर अनेकदा नैसर्गिक आपत्त्यांमध्ये उद्ध्वस्त झाले होते. ११६९मधील भूकंप, १६६९मधील माउंट एटना या ज्वालामुखीचा उद्रेक आणि त्यातून शहरावर आलेली लाव्हाची लाट आणि पुन्हा १६९३चा भूकंप ही काही उदाहरणे आहेत.

## प्रेक्षणीय स्थळे 
कातानिया शहरातील *उ लिओत्रु* तथा फाँताना देल'एलेफांते हे कारंजे शहराचे मानचिह्न आहे. हे कारंजे १७३६मध्ये जियोव्हानी बाटिस्टा व्हॅक्कारिनीने बांधले. याच्यावरील हत्ती येथे सापडणाऱ्या लाव्हाजन्य खडकातून कोरलेला आहे.

## शिक्षण 
200px|इवलेसे|डावे|पालाझ्झो सेंत्राल देलउनिव्हर्सिता
येथील कातानिया विद्यापीठाची स्थापना १४३४मध्ये झाली होती. इटलीमधील हे सगळ्यात जुने विद्यापीठ आहे. येथे १२ विभागांमध्ये सुमारे ६२,००० विद्यार्थी पदवी आणि पदव्युत्तर शिक्षण घेतात.

या विद्यापीठाशी संलग्न असलेली स्कुओला सुपेरिओर दि कातानिया ही संस्था शिक्षणशास्त्रातील उच्च शिक्षण देते.

यांशिवाय येथे इस्तित्युतो मुझिकाल व्हिन्सेंझो बेलिनी ही संगीतशास्त्र शिकवणारी संस्था आणि अक्कादामिया दि बेल आर्ती हे कलामहाविद्यालय आहेत.

## वाहतूक 
### महामार्ग 
कातानिया ए१९ मोटरवेद्वारे मेसिना आणि ए१९ मोटरवेद्वारे पालेर्मोशी जोडलेले आहे.

### रेल्वे 
फेरोव्हिया सर्कमएट्निया हा नॅरो गेज रेल्वे मार्ग कातानियाला रिपोस्तो शहराशी जोडतो. ११० किमी लांबीचा हा मार्ग माउंट एटनाला प्रदक्षिणा घालतो व कातानियापासून २८ किमी ईशान्येस रिपोस्तोला थांबतो.

### मेट्रो 
मेत्रोपोलिताना दि कातानिया ही भुयारी रेल्वे १९९९ मध्ये सुरू झाली. ८.८ किमी लांबीचा हा भुयारी मार्ग कातानियाच्या पश्चिमेस नेसिमो गावापासून कातानिया शहराच्या मध्यवर्ती भागापर्यंत धावतो.

### विमानतळ 
[200px|इवलेसे|डावे|व्हिन्सेंझो बेलिनी विमानतळावरून दिसणारा [माउंट एटना हा ज्वालामुखी]]
कातानिया-फाँतानारोसा विमानतळ येथील प्रमुख विमानतळ आहे. येथून युरोपमधील अनेक शहरांना विमानसेवा उपलब्ध आहे.

## जुळी शहरे
200px|इवलेसे|डावे|उ लिओत्रु, कातानियाचे मानचिह्न
* फीनिक्स
* ग्रेनोबल
* ओटावा
* ओश्फिन्चिम

## हे सुद्धा पहा
* इटलीमधील शहरांची यादी
* काल्सियो कातानिया

## संदर्भ
## बाह्य दुवे
*अधिकृत संकेतस्थळ
*बारी विद्यापीठ
*

वर्ग:इटलीमधील शहरे
*
वर्ग:सिचिल्या
अखिल भारतीय नवोदित मराठी साहित्य संमेलन

मृत्युंजयकार शिवाजी सावंत यांच्या मार्गदर्शनाखाली  अखिल भारतीय मराठी साहित्य परिषद स्थापन झाली.शरद गोरे यांनी या संस्थेची स्थापना केली,
 वतीने अखिल भारतीय नवोदित मराठी साहित्य संमेलन आयोजित केले जाते.परिषदेचे उदगीर,लातूर ,मंठा,नागपूर,गोंदिया,नवी मुंबई,कराड,रत्‍नागिरी, सोलापूर, बारामती , लातूर, तुळजापूर, धाराशिव, वणी, पुणे मंठा, नागपूर,कराड या ठिकाणी अखिल भारतीय नवोदित मराठी साहित्य संमेलन झाली. राष्ट्रीय अध्यक्ष व सुप्रसिद्ध साहित्यिक शरद गोरे यांच्या नेत्तृत्वात ही संमेलन आयोजित केली जातात,राष्ट्रीय उपाध्यक्ष राजकुमार काळभोर यांनी २७ वर्ष संमेलन संयोजनात आपले महत्वपूर्ण योगदान दिले अल्पशा आजाराने श्री काळभोर यांचे निधन झाले,हे संमेलन अखिल भारतीय मराठी साहित्य परिषदेच्या वतीने दरवर्षी विविध ठिकाणी हे संमेलन आयोजित केले जाते,अखिल भारतीय नवोदित मराठी साहित्य संमेलन हे नवोदित मराठी लेखकांचे व कवींचे संमेलन असते आत्तापर्यंत या नावाने ३२ अखिल भारतीय नवोदित मराठी साहित्य संमेलने आजवर विविध ठिकाणी संपन्न झाली आहेत.पुणे,वाशी (नवी मुंबई) नांदेड,उदगीर,औरंगाबाद,संगमनेर,रत्‍नागिरी,बारामती,
सोलापूर,लातूर,तुळजापूर,धाराशिव,वणी (यवतमाळ)जव्हार,शेवगाव,सांगली,मंठा,नागपूर,यामध्ये वरील ठिकाणांचा समावेश आहे,

## हे आणि या पूर्वीची **नवोदित मराठी साहित्य संमेलने**
* २१वे : लातूरला, २५,२६, २७ जुलै, २०१४; संमेलनाध्यक्ष प्रा. भास्कर चंदनशिव
* २०वे : उस्मानाबादला, २१, २२ मे २०१३; संमेलनाध्यक्ष राजन खान; उद्‌घाटक रा.रं. बोराडे 
* १९वे : सोलापूरला, १८ ते २० मे २०१२; संमेलनाध्यक्ष : लक्ष्मण माने; स्वागताध्यक्ष शिवाजी सावंत
* १८वे : बारामतीला,१९ ते २१ ऑगस्ट, २०११;  संमेलनाध्यक्ष : डॉ.आ.ह. साळुंखे
* १७वे : रत्‍नागिरीला, १५ ते १६ मे, २०१०; संमेलनाध्यक्ष : प्रा. रामनाथ चव्हाण
* १६वे : संगमनेरला, २८ मे २००९; संमेलनाध्यक्ष : डॉ. नरेंद्र जाधव
* १५वे : औरंगाबादला,  २४ ते २५ मे, २००८; संमेलनाध्यक्ष : डॉ. विठ्ठल वाघ
* १०वे : पुण्याला, १९ ते २० मे , २००३; संमेलनाध्यक्ष : गंगाधर पानतावणे

**अखिल भारतीय नवोदित मराठी साहित्य संमेलनाचे यापूर्वी होऊन गेलेले अन्य संमेलनाध्यक्ष :**

शिवाजी सावंत, नारायण सुर्वे, विश्वास पाटील, मंगेश पाडगावकर, इंद्रजित भालेराव, रा.रं. बोराडे, डॉ.जनार्दन वाघमारे, डॉ.हंसराज वैद्य, रतनलाल सोनाग्रा, वगैरे.

## अखिल भारतीय मराठी साहित्य परिषद 
महाराष्ट्र, गोवा, छ्त्तीसगढ, मध्य प्रदेश  या राज्यांत आणि  बिदर, बेळगाव इत्यादी गावांत  परिषदेच्या ३५० शाखा असून, १२ हजाराच्यावर सभासद आहेत. मराठी साहित्यातील सुमारे ४० हजार कवी साहित्यिकांचे नेतृत्व करणारी ही सगळ्यात मोठी साहित्य परिषद आहे. मराठी भाषेचा प्रचार व प्रसारासाठी ही परिषद काम करते.  'नवोदित साहित्य संमेलना'''शिवाय राज्यात राज्यस्तरीय व जिल्हास्तरीय अशी बारा साहित्य संमेलने होतात.   इ.स.२०१२ पर्यंत झालेली अशी संमेलने : 
* महात्मा फुले प्रबोधन मराठी साहित्य संमेलन : गेली पाचहून अधिक वर्षे,  खानवडी ‍तालुका पुरंदर(जिल्हा पुणे)
* छत्रपती संभाजी महाराज साहित्य संमेलन, सासवड येथे गेली चारहून अधिक वर्षे.
* ग्रामीण मराठी साहित्य संमेलन नगर, वैजापूर
* राज्यस्तरीय लोकनेते शरदराव-जी पवार कृषी साहित्य संमेलन, २०१२  पहिले संमेलन बारामती 
* जिल्हास्तरीय संमेलन नाशिक, सातारा, उस्मानाबाद, श्रीगोंदा,  श्रीरामपूर, 
* विभागीय साहित्य संमेलन, वणी (विदर्भ)
* परिवर्तन साहित्य संमेलन, पलूस (२००५). 
* राज्यस्तरीय पहिले मराठी साहित्य संमेलन, कळंब, २०१२; - अध्यक्ष : ? 
----
पहा :मराठी साहित्य संमेलने

वर्ग:मराठी साहित्य संमेलने
दामोत

**दामोत** हे आठव्या ते इ.स.पू. पाचव्या शतकात इरिट्रिया व उत्तर इथियोपियामधील एक राज्य होते. येहा ही त्याची राजधानी होती. हे राज्य पूर्वी अब्बाई नदीच्या (निळी नाइल) दक्षिणेस आणि मुगेर नदीच्या पश्चिमेस वसलेले होते, परंतु सोळाव्या शतकाअखेर ओरोमो लोकांच्या हल्ल्यांना कंटाळून ते अब्बाई नदीच्या उत्तरेस गेले.

## संदर्भ आणि नोंदी 
वर्ग:प्राचीन राज्ये
वर्ग:इथियोपियाचा इतिहास
चीन-शीख युद्ध

मे १८४१ ते ऑगस्ट १८४२ या काळात चीन-शीख युद्ध झाले. 

वर्ग:युद्धे
वर्ग:शीख साम्राज्य
वर्ग:चीनचा इतिहास
मराठी ई-साहित्य संमेलन

युनिक फीचर्स या संस्थेतर्फे **मराठी ई-साहित्य संमेलन** भरते. हे ई-संमेलन असल्याने ते आंतरजालावरच असते, कुठल्याही शहरात नाही. याउलट, नेटकऱ्यांचे ई-साहित्य संमेलन हे आंतरजालावर लिखाण करणाऱ्या लेखक-कवींचे असते. ते अर्थातच कुठल्यातरी शहरात भरवावे लागते.  

www.uniquefeatures.in या आंतरजालावरील ठिकाणी पहिले मराठी ई-साहित्य संमेलन ३१ डिसेंबर २०१० ते २ जानेवारी २०११ या दिवशी आयोजित केले गेले. त्या संमेलनाचे अध्यक्ष प्रसिद्ध मराठी लेखक रत्नाकर मतकरी होते.

या प्रकारचे दुसरे संमेलन २८ जानेवारी २०१२ला झाले, संमेलनाध्यक्ष कवी ग्रेस होते.

## बाह्यदुवे
* 

पहा :मराठी साहित्य संमेलने
वर्ग: मराठी साहित्य संमेलने
कडोली साहित्य संमेलन

कडोली साहित्य संघ ही संस्था दरवर्षी **कडोली साहित्य संमेलन**  बेळगाव जिल्ह्यातील कडोली या तालुक्यात भरवते. १४-१५ जानेवारी, २०१२ रोजी झालेले अधिवेशन २७वे होते. संमेलनाध्यक्ष रामनाथ चव्हाण होते. 

कोणतेही शासकीय अनुदान नसताना केवळ लोकवर्गणीतून या मराठी साहित्य संमेलनाने रौप्य महोत्सवी वाटचाल केली आहे. महाराष्ट्र सरकार किंवा कर्नाटक सरकार हे दोघेही या संमेलनाला आर्थिक मदत करत नाहीत. 

कडोली प्रमाणेच कर्नाटकातल्या  उचगाव, येळ्ळूर, चामरा, बेळगल्ली, माचीगड, काडदगा, सांबरा, बेळकुंद्री आणि कुद्रेमुख अशा आणखी आठ-नऊ गावांमध्येही दरवर्षी ग्रामीण मराठी साहित्य संमेलने भरवली जातात. या संमेलनांकरता बेळगाव, कारवार, विजापूर, हुबळी या भागांबरोबरच दक्षिण महाराष्ट्रातूनही लेखक-कवी येत असतात. माचीगडला २७-१२-२०१०ला झालेले संमेलन तिथले १३वे होते. संमेलनाध्यक्ष डॉ.रामचंद्र देखणे हे होते.

बेळगावजवळील कडोली, उचगाव, येलूर, माचीघर या परिसरात गेली सन १९८४पासून दरवर्षी मराठी साहित्य संमेलन भरत असते. दि. २४ डिसेंबर २००६ रोजी प्रथमच सांबरा गावी साहित्य संमेलन संपन्न झाले.

## २९वे कडोली साहित्य संमेलन
मराठी साहित्य संघ कडोली, सांगाती साहित्य अकादमी बेळगाव, `अक्षरयात्रा’ दै. तरुण भारत व कडोली ग्रामस्थ आयोजित २९वे कडोली मराठी साहित्य संमेलन रविवार दि. १२ जानेवारी २०१४ रोजी झाले. संमेलनाध्यक्ष कोल्हापूरचे प्रा. कृष्णात तुकाराम खोत होते.

संमेलन चार सत्रात झाले. पहिल्या सत्रात उद्‌घाटन समारंभ, त्यानंतर संमेलनाध्यक्ष प्रा. कृष्णात खोत यांचे अध्यक्षीय भाषण होते. दुसऱ्या सत्रात दुपारी प्राचार्य आनंद मेणसे यांचे `सामाजिक परिवर्तनाची दिशा’ या विषयावर व्याख्यान झाले.. तिसऱ्या सत्रात दुपारी २ ते २-३० या वेळेत बक्षीस वितरण समारंभ व नंतर ३-३० पर्यंत निमंत्रित नवोदितांचे कवी संमेलन झाले.  चौथ्या सत्रात दुपारी ३.३० ते ५.३० या वेळेत निमंत्रितांचे कवि संमेलन झाले. या कविसंमेलनात कवी इंद्रजीत धुले (मंगळवेढा), कवी शिवाजी महादेव सातपुते (मंगळवेढा), कवी तुकाराम शिवराम धांडे (इंगलपुरी नाशिक) आदी कवींचा सहभाग होता..कवी संमेलनाच्या अध्यक्षस्थानी मुंबईचे कवी मनोहर रणपिसे होते. 

## यापूर्वी आणि यानंतर झालेली कडोली साहित्य संमेलने
* २७वे : १४-१५ जानेवारी, २०१२
* २५वे : ९-१०जानेवारी, २०१०,  संमेलनाध्यक्ष : रा.रं.बोराडे
* २४वे : केले या गावी, ११-१२ जानेवारी, २००९, संमेलनाध्यक्ष : अशोक कामत
* २१वे : ?????संमेलनाध्यक्ष : डॉ.रामचंद्र देखणे
* कडोली मराठी साहित्य संघाच्या वतीने आयोजित ३३वे मराठी साहित्य संमेलन १४ जानेवारी २०१८ रोजी झाले. अध्यक्षपदी परराष्ट्र मंत्रालयाचे सचिव ज्ञानेश्वर मुळे होते.
* ३४वे कडोली साहित्य संमेलन १४ जानेवारी २०१९ रोजी झाले. प्रा. शेषराव मोहिते संमेलनाध्यक्ष होते.
* ३५वे कडोली मराठी साहित्य संमेलन रविवार दि. १९ जानेवारी २०२० रोजी झाले. संमेलनाध्यक्ष डॉ. बालाजी जाधव होते.  

वर्ग: मराठी साहित्य संमेलने
आचार्य अत्रे मराठी साहित्य संमेलन

आचार्य अत्रे विकास प्रतिष्ठान पुरंदर आणि महाराष्ट्र साहित्य परिषद सासवड शाखा यांच्यातर्फे सासवड या गावी **आचार्य अत्रे मराठी साहित्य संमेलन** भरते. दरवर्षी आचार्य अत्र्यांच्या जन्मदिवशी म्हणजे १३ ऑगस्ट या तारखेला, किंवा तिच्या आजूबाजूच्या दिवशी हे एक किंवा दोन दिवसीय साहित्य संमेलन होते. संमेलनात इतर कार्यक्रमाबरोबर अत्र्यांच्या नावाने ठेवलेल्या साहित्य पुरस्कारांचे वितरणही होते. या संमेलनाचे प्रमुख संयोजक विजयराव कोलते, दशरथ यादव, रावसाहेब पवार हे आहेत...साहि्ित्यक पत्रकार यादव यांच्या नियोजनाचा त्यात मोठा वाटा असतो...

## आत्तापर्यंत झालेली  आचार्य अत्रे मराठी साहित्य संमेलने
* २१वे : १३-१४ आॅगस्ट २०१८, संमेलनाध्यक्षा  डाॅ. अश्विनी धोंगडे 
* २०वे :  १३-१४ ऑगस्ट २०१७; संमेलनाध्यक्ष प्रवीण दवणे
* १९वे : १३-१४ ऑगस्ट २०१६; संमेलनाध्यक्ष मिलिंद जोशी
* १८वे : १३-१४ ऑगस्ट २०१५या काळात;  संमेलनाध्यक्ष वात्रटिकाकार रामदास फुटाणे
* १७वे : १३ ऑगस्ट २०१४ला; संमेलनाध्यक्ष : पत्रकार मधुकर भावे 
* १६वे : १३ ऑगस्ट २०१३ला; संमेलनाध्यक्ष : बाबा भांड
* १५वे : १३ ऑगस्ट २०१२ला; संमेलनाध्यक्ष डॉ. रावसाहेब कसबे
* १४वे : १३ ऑगस्ट २०११ला; संमेलनाध्यक्ष : राजन खान
* १३वे : १३ ऑगस्ट २०१०ला;  संमेलनाध्यक्ष : उत्तम कांबळे
* १२वे : १३ ऑगस्ट २००९ला; संमेलनाध्यक्ष : विठ्ठल वाघ
* ११वे : १३ऑगस्ट २००८ला;  संमेलनाध्यक्ष : रामचंद्र देखणे
* १०वे :
* ९वे : 
* ८वे : 
* ७वे :
* ६वे :
* ५वे : 
* ४थे : १३ ऑगस्ट २००१; संमेलनाध्यक्ष : फ.मुं. शिंदे
* ३रे : १३ ऑगस्ट २०००; 
* २रे : 
* १ले : १३ ऑगस्ट १९९८

पहा :  आचार्य अत्रे पुरस्कार, पुरस्कार; मराठी साहित्य संमेलने

वर्ग:मराठी साहित्य संमेलने
चोर गणपती (सांगली)

चिंतामणराव आप्पासाहेब पटवर्धन यांनी ही चोर गणपतीची परंपरा सुरू केली. भाद्रपद शुद्ध प्रतिपदेला कागदाच्या लगद्यापासून बनविलेल्या या  इकोफ्रेन्डली ‘चोर गणपती’चे अत्यंत गुपचूपपणे मंदिरात आगमन होते. या गणपतीची प्रतिष्ठापना गुपचूपपणे होत असल्याने याला चोर गणपती म्हणले जाते.

या चोर गणपतीविषयी सांगलीकरांनाही उत्सुकता असते.  चोर गणपती गुपचूपपणे जसा येतो तसाच तो विसर्जन न करताच  पुन्हा होता त्या ठिकाणीच परत  ठेवला जातो.

## हे सुद्धा पहा
*गणपती
*अष्टविनायक
*पंचायतन पूजा
*गण
*अक्षरारंभज
*अंगारकी चतुर्थी
*मोदक
*श्री गणेश अथर्वशीर्ष
*शिव
*काकतीय
*गणेश उत्सव
*सार्वजनिक गणेशोत्सव
*पुण्यातील गणेशोत्सव

### सार्वजनिक गणेशोत्सव
*कसबा गणपती सार्वजनिक गणेशोत्सव मंडळ
*श्रीमंत दगडूशेठ हलवाई गणपती
*तुळशीबाग सार्वजनिक गणेशोत्सव मंडळ
*गुरुजी तालीम सार्वजनिक गणेशोत्सव मंडळ
*केसरीवाडा सार्वजनिक गणेशोत्सव मंडळ
*तांबडी जोगेश्वरी सार्वजनिक गणेशोत्सव मंडळ
*लालबागचा राजा

## प्रसिद्ध गणपती मंदिरे
*विशाल गणपती
*चोर गणपती, सांगली
*अष्टदशभुज (रामटेक)
*वरदविनायक (भद्रावती)

## संदर्भ 
वर्ग:सांगली
वर्ग:गणपती
चिंतामणराव आप्पासाहेब पटवर्धन

**चिंतामणराव आप्पासाहेब पटवर्धन** (१७७५ - १८५१)  हे सांगली संस्थानचे पहिले अधिपती होते.

२३ फेब्रुवारीस चिंतामणराव आप्पासाहेब पटवर्धन यांचे निधन झाले.

वर्ग:सांगली
वर्ग:पुरुष चरित्रलेख
वर्ग:सांगली संस्थान
वर्ग:मराठी संस्थानिक
ॲपल युनिव्हर्सल अ‍ॅक्सेस

'''''' हा मॅक ओएस एक्सचा मूकबधिरांना संगणक वापरण्याची सोय करून देणारा भाग आहे.

वर्ग:मॅकिंटॉश
सत्यशोधक ओबीसी साहित्य संमेलन

पहिले राज्यस्तरीय सत्यशोधक **ओबीसी साहित्य संमेलन** महाराष्ट्रातल्या बीड या शहरी २ ते ४ ऑक्टोबर २०१० या काळात झाले. संमेलनाध्यक्ष डॉ.नागनाथ कोतापल्ले होते. सत्यशोधक ओबीसी परिषद ही संमेलने भरवते. खासदार शरद यादव हे या परिषदेचे सध्याचे(इ.स. २०१३) राष्ट्रीय अध्यक्ष आहेत तर उपाध्यक्ष हनुमंत उपरे आहेत.

त्याहूनही आधीचे (पहिले) तथाकथित अखिल भारतीय ओ.बी.सी. साहित्य संमेलन २००६ साली झाले. दुसरे अखिल भारतीय ओ.बी.सी. साहित्य संमेलन १६-१७-१८ फेब्रुवारी २००८ या तारखांना नाशिकच्या  'तात्यासाहेब महात्मा फुले साहित्य नगरी'त झाले.

त्यानंतरचे दुसरे (नुसतेच) ओबीसी साहित्य संमेलन सोलापूर येथे ९-१० फ़ेब्रुवारी २०१३ या काळात झाले. संमेलनाध्यक्ष प्रा. डॉ. राजेंद्र कुंभार होते.

ओबीसी सेवा संघ, महाराष्ट्र या बिगर राजकीय संघटनेतर्फे एक ओबीसी साहित्य संमेलन ४ ऑक्‍टोबर २०१५ रोजी चिंचवड (पुणे)च्या चैतन्य सभागृहात झाले. संमेलनाचे अध्यक्ष प्रा. डॉ. बाबुराव गुरव होते. या संमेलनात किसन महाराज चौधरी यांच्यासहित अनेकांना ’ओबीसी जाणीव पुरस्कार’ देण्यात आले.

फेब्रुवारी २००८मध्ये झालेल्या २ऱ्या अखिल भारतीय ओ.बी.सी. साहित्य संमेलनाच्या वेळी काढलेले एक हिंदी-इंग्रजी परिपत्रक इथे आहे.

----
पहा : सत्यशोधकी साहित्य संमेलन;
महात्मा फुले सत्यशोधक साहित्य संमेलन

वर्ग:मराठी साहित्य संमेलने
अनंतबुवा मेथवडेकर

शके 1571 मध्ये पंढरपूर हून परत जाताना श्री समर्थांचा मुक्काम मेथवडे येथे माण नदीमध्ये असलेल्या मांडवखडक या खडकावर होता. भिक्षा मागून परतणाऱ्या  शिष्यासोबत श्री अनंत बुवा कुलकर्णी मेथवडेकर श्री समर्थ दर्शनासाठी गेले. तेथे त्यांना अनुग्रह प्राप्त झाला. श्री समर्थांना त्याच नदीत विठ्ठल रूक्मिणीच्या मूर्ती मिळाल्या. मेथवडे मठ स्थापना करून त्या मूर्तींची  स्थापना समर्थांच्या हस्ते झाली. समर्थ व वारकरी संप्रदाय समन्वयाची मुहूर्तमेढ समर्थांच्या हस्ते झाली. परंपरेने समर्थांचे प्रतिनिधी म्हणून मेथवडे मठातून आषाढी वारी पंढरपूर साठी सुरू झाली. पुढे श्री गोजीवनदास चौंडे महाराज व त्यांचे पुत्र श्री नानामहाराज चौंडे  यांनी या वारीला दिंडीचे स्वरूप दिले. पंढरपूर आषाढी वारी पालखी सोहळा ट्रस्ट कासारघाटावर स्थापन करून समर्थांनी दिलेल्या पादुका तेथे स्थापन झाल्या.

अनंतबुवा मेथवडेकर यांची समाधी सांगोला तालुक्यातील मेथवडेया गावी आहे मेथवडे हे ठिकाण सांगोले तालुक्यात असून पंढरपूर पासून मिरज मार्गावर 22 किमी. अंतरावर आहे. .श्री अनंत बुवा मेथवडेकर यांची पुण्यतिथी मार्गशीर्ष वद्य ५ असते.या पादुकांना प.पू.श्री. श्रीधरस्वामी यांनी चांदीचा पत्रा लावून मढवून दिल्या. पंढरपूर च्या या मठातील श्री राम मूर्ती फार सुंदर आहेत. मेथवडे मठाच्या अधिपत्याखाली मंगळवेढा,  आटपाडी व तिकोटा येथील मठ  स्थापन झाले. दरवर्षी मेथवडे सज्जनगड अशी वारी नेतात.

 ==काव्य==   
सुलोचना गहिवर, सुलोचना आख्यान, रामदास स्तुती. ,अभंग , पदे. , आरती असे लिखाण श्री अनंत बुवा मेथवडेकर रामदासी यांनी केले आहे.
क्रिस्टन स्टुअर्ट

**क्रिस्टन स्टुअर्ट** () ही एक अमेरिकन अभिनेत्री आहे. ती द ट्वायलाईट सागा ह्या चित्रपट शृंखलेमधील बेला स्वान ह्या पात्राच्या भुमिकेसाठी प्रसिद्ध आहे.

## बाह्य दुवे 
* अधिकृत संकेतस्थळ

वर्ग:अमेरिकन चित्रपट अभिनेते
वर्ग:इ.स. १९९० मधील जन्म
जर्मन वसाहती साम्राज्य

सुरू होण्याच्या आधिचे जर्मन वसाहती साम्राज्य (१९१४)]]

जर्मन साम्राज्याच्या वसाहतींना **जर्मन वसाहती साम्राज्य** म्हणत. हे साम्राज्य अल्पजिवी होते. १८८४ साली या साम्राज्याचा उदय झाला. परंतु जर्मनीच्या आफ्रिकेतील व पॅसिफिकमधील वसाहती पहिले महायुद्ध सुरू झाल्यानंतर काही महिन्यातच दोस्त राष्ट्रांच्या ताब्यात गेल्या. १० जानेवारी १९२० रोजी व्हर्सायचा तह झाल्यानंतर जर्मन वसाहती साम्राज्याचा अधिकृतपणे अस्त झाला.

## वसाहती
### आफ्रिका
* जर्मन पूर्व आफ्रिका (Deutsch-Ostafrika): सध्याचा टांझानिया, बुरुंडी, केन्या, मोझांबिक आणि ऱ्वान्डा
* जर्मन दक्षिण-पश्चिम आफ्रिका (Deutsch-Südwestafrika): सध्याचा नामिबिया आणि बोत्स्वाना
* कामेरुन: सध्याचा कामेरुन
* टोगोलॅंड: सध्याचा टोगो
 
### पॅसिफिक
* जर्मन सामोआ: सध्याचा सामोआ
* जर्मन न्यू गिनी: सध्याचे पापुआ न्यू गिनी

वर्ग:साम्राज्ये
वर्ग:जर्मनीचा इतिहास
एडिथ पियाफ

**एडिथ पियाफ** उर्फ **एडिथ जोवाना गास्यॉं**'(फ्रेंच: Édith Piaf;)(१९ डिसेंबर, इ.स. १९१५ - ११ ऑक्टोबर, इ.स. १९६३) ही एक फ्रेंच गायिका होती. ती फ्रान्सातील एक नामवंत कलाकार म्हणून ओळखली जाते. तिच्या गायनात तिच्या आयुष्याचे पडसाद उमटलेले आढळतात. बॅले प्रकारातील गायन हे तिचे वैशिष्ट्य होते. 'ला वी ऑं रोझ', 'नो, ज न रिग्रेट रियां', 'इम्न आ लामूर', 'मिलोर्द', इत्यादी तिची गाजलेली गाणी आहेत.

वर्ग:फ्रेंच गायक
वर्ग:इ.स. १९१५ मधील जन्म
वर्ग:इ.स. १९६३ मधील मृत्यू
वर्ग:स्त्री चरित्रलेख
आंबेडकरी युवा साहित्य संमेलन

आतापर्यंत पाच **आंबेडकरी युवा साहित्य संमेल**ने झाली. ६ जानेवारी २०११ला वर्धा येथे सतेश्वर मोरे यांच्या अध्यक्षतेखाली तिसरे युवा संमेलन झाले, तर चौथे आंबेडकरी युवा साहित्य संमेलन दहा महिन्यांनीच, १२ व १३ नोव्हेंबर २०११ या तारखांना नागपूरला झाले. संजय पवार त्याचे संमेलनाध्यक्ष होते.  त्या संमेलनामधील कविसंमेलन हे कवी रोहित नागदिवे यांच्या अध्यक्षतेखाली झाले होते.

पाचवे आंबेडकरी युवा साहित्य संमेलन अकोला येथे २०-२१ एप्रिल २०१३ या तारखांना झाले. लोकोत्तम साहित्य, कला व सांस्कृतिक मंच तथा दीनबंधू फोरमने संमेलनाचे आयोजन केले होते. संमेलनाच्या अध्यक्षपदी आंबेडकरी लेखिका प्रा. प्रतिभा अहिरे होत्या.

ही संमेलने अखिल भारतीय आंबेडकरी साहित्य व संस्कृती महामंडळ (अमरावती) या संस्थेतर्फे होतात.

## हे सुद्धा पहा 
* डॉ. बाबासाहेब आंबेडकर संबंधित लेखांची सूची
* डॉ. बाबासाहेब आंबेडकर यांच्या नावावर असलेल्या गोष्टींची यादी
* मराठी साहित्य संमेलने
* युवा साहित्य संमेलन

## संदर्भ
वर्ग:मराठी साहित्य संमेलने
वर्ग:डॉ. बाबासाहेब आंबेडकर यांच्या नावे असलेल्या गोष्टी
पोर्तुगीज साम्राज्य

**पोर्तुगीज साम्राज्य** (पोर्तुगीज:Império Português) हे इतिहासातील पहिले जागतिक साम्राज्य होते. तसेच हे साम्राज्य सर्वाधिक काळ टिकलेले युरोपीय वसाहती साम्राज्य होते. हे साम्राज्य सहा शतके टिकले. १४१५ साली सेउता जिंकल्यानंतर या साम्राज्याचा उदय झाला. २००२ साली पूर्व तिमोरला स्वातंत्र्य दिल्यानंतर हे साम्राज्याचा अधिकृतपणे अस्त झाला. पोर्तुगीज साम्राज्याने, आज स्वतंत्र देश म्हणून असलेल्या ५३ देशांवर राज्य केले होते.

वर्ग:पोर्तुगालचा इतिहास
विजय कुमार सिंह

**जनरल विजय कुमार सिंह** ( १० मे १९५१) हे भारतीय लष्कराचे माजी लष्करप्रमुख आहेत. ते  मार्च ३१, इ.स. २०१० ते ३१ मे, इ.स. २०१२ दरम्यान भारतीय भूदलाचे २६वे भारतीय भूदलप्रमुख होते. बिक्रम सिंग हे भारताचे नवे लष्करप्रमुख आहेत.

विजय कुमार सिंह ह्यांचा जन्म हरियाणा राज्यातील भिवानी जिल्ह्यातील बापोरा गावी झाला. जनरल विजय कुमार सिंह हे प्रहार या नाना पाटेकर यांच्या चित्रपटात दिसून आले होते.

वर्ग:इ.स. १९५१ मधील जन्म
वर्ग:भारताचे लष्करप्रमुख
वर्ग:भारतीय सरसेनापती
सखाराम महाराज

इसवी सनाच्या १८५९अगोदर होऊन गेलेले श्री सखाराम महाराज ऊर्फ सखारामबाबा  हे डोमगाव परंपरेतील श्रेष्ठ कीर्तनकार आणि रामदासी कवी होते.  समर्थवाग्देवता मंदिरातील बाड क्रमांक २०४मध्ये  सखारामबाबाविरचित पंचीकरणाची वही आहे. त्या वहीत, सखाराम महाराजांनी पंचीकरण सुलभ करून सांगितले आहे. त्यांनी काही पदेही रचलेली आहेत. त्यांनी रामगीतेवर मराठी टीका लिहिली आहे.श्री सखाराम  महाराजांचे  चरित्र 'रामदासियांत  मोठाची दिवा ' या नावाने श्री प्रमोद संत यांनी लिहिले आहे. 

सखाराम महाराजंची समाधी खामगावला कविवर्य श्री.दि. इनामदार यांच्या जुन्या वाड्यात आहे. 

सखाराम महाराजांची डोमगाव परंपरा अशी आहे : 
* रामदास स्वामी--> कल्याणस्वामी--> मुद्गल स्वामी--> भिवाजी--> महारुद्र--> हनुमंत--> सखाराम महाराज. (आधार : श्रीरामदासी संशोधन खंड पहिला, पृष्ठ १०७).  

यांशिवाय, रामदासस्वामींच्या शिष्यपरंपरेत   सखा नावाचे आणखी दोन कवी होऊन गेले, एक बाळनाथांचा शिष्य आणि दुसरा जनार्दनशिष्य.  रामदासी नसलेले  सखा  नावाचे आणखीही कवी होऊन गेले, ते असे : 

* अभंगात्मक रामगीता लिहिणारे कवी सखाराम.
*"आम्ही राजहौंस पक्षी । सहज आलो मुंबई शहरासी" लिहिणारा लावणीकार सखाराम.
* वामनपंडितांच्या नावावर असलेल्या मराठी समश्लोकी गंगालहरीचा खरा कवी-सखा कवी.
* वेदान्तपर लावण्या लिहिणारे सखा कविराय. 
* सखानंद नावाचा पदे लिहिणारा एक कवी.
* सखाराम जगजीवन नावाचा  गंगालहरीची समश्लोकी लिहिणारा तिसरा कवी.
* सखारामतनय(सखारामसुत) नावाचा कवी. याने आर्याबद्ध रुक्मिणी स्वयंवर लिहिले आहे.
* सखाराम त्र्यंबक ऊर्फ नाना गर्दे नावाचे चरित्रकार. यांनी चिदंबरस्वामींचे पद्यमय चरित्र आणि इतरही काही काव्ये लिहिली आहेत.
विविक्त गणित

विविक्त गणित (English : Discrete mathematics) म्हणजे पूर्णांक, आलेख आदींचा तार्किक विधाने (propositional logic वापरून) अभ्यास करणारी गणिताची एक शाखा होय. विविक्त गणितामध्ये संतत (continuous) नसलेल्या संख्या वगैरे गोष्टींचा अभ्यास होतो. त्यामुळे नेहमीचे शून्यलब्धीशास्त्र/कलनशास्त्र (Calculus) तसेच गणितीय विश्लेषण (Mathematical Analysis) यांसारख्या गोष्टी येथे विचारात घेतल्या जात नाहीत. 

विवित गणितामध्ये खालील गोष्टी येतात :
* अंकशास्त्र ((Number Theory)
* अमूर्त बीजगणित (Abstract Algebra)
* आलेख सिद्धान्त (Graph Theory)
* उपयोगिता सिद्धान्त (Utility Theory)
* क्रमचय-संचय (Combinatorics)
* खेल सिद्धान्त (Game Theory) 
* गूढलेखन शास्त्र (Cryptography)
* तर्कशास्त्र (Logic)
* निर्णय सिद्धान्त (Decision Theory)
* परिमित अंतर कलन (Calculus of Finite Differences)	
* विविक्त कलनशास्त्र (Discrete calculus)
* विविक्त भूमिती किंवा अभिकलनात्मक भूमिती (Computational Geometry)
* विविक्त विश्लेषण (Discrete Analysis)
* विविक्तीकरण (Discretization)
* संकेतन सिद्धान्त (Coding Theory)
* संक्रिया विज्ञान (Operations research)
* सतत गणिताचे विविक्त रूप (Discrete Analogues of Continuous Mathematics)
* संभाव्यता शास्त्र (Probability)
* समुच्चय सिद्धान्त (Set Theory)
* संस्थिति (Topology)
* सांख्यिकी (Statistics)
* सामाजिक चुनाव सिद्धान्त (Social Choice Theory)
* सूचना सिद्धान्त (Information Theory)
* सैद्धांतिक संगणक विज्ञान (Theoretical Computer Science)

    
    

    
     
    
    
   

वर्ग:गणित
फेडरेशन ऑफ इंडियन चेंबर ऑफ कॉमर्स अँड इंडस्ट्रीज

**फेडरेशन ऑफ इंडियन चेंबर ऑफ कॉमर्स अँड इंडस्ट्रीज (फिक्की)** ( Federation of Indian Chambers of Commerce and Industry (FICCI)) ही भारतातील विविध उद्योगांचे, त्यांच्या हितसंबंधांचे प्रतिनिधित्व करणाऱ्या विविध संघटनांची शिखर संस्था आहे. ही भारतातील सर्वात मोठी आणि सर्वात जुनी व्यापार उदीम संघटना आहे.

वर्ग:भारतामधील संघटना
सार्वजनिक भविष्य निर्वाह निधी

**सार्वजनिक भविष्य निर्वाह निधी (पीपीएफ** - Public Provident Fund) ही भारतातील स्वेच्छेने घ्यायची सरकारी बचत योजना आहे. करबचतीसाठी तसेच दीर्घकालीन उद्दिष्टांसाठी या द्वारे मोठा निधी जमवता येतो. याची मुदत १५ वर्षे असते.

या योजनेत एका वर्षात जास्तीत जास्त १.५ लाख रुपयांपर्यंत रक्कम गुंतवता येते.

## संदर्भ 
वर्ग:भारताची अर्थव्यवस्था
वर्ग:कलम ८० सी अंतर्गत गुंतवणूक पर्याय
सखा कवी

**सखा कवी** हे रामदासी परंपरेतल्या जनार्दनस्वामींचे शिष्य होते. समर्थवाग्मंदिरातील ५८१ क्रमांकाचे जवळजवळ संपूर्ण बाड या कवीचे आहे. सखा कवींनी लिहिलेले अभंग आणि त्यांनी लिहिलेली काही प्रकरणे त्या बाडात सापडतात.   

सखा कवीच्या अन्य रचना : 

* आत्मादर्शप्रकाश किंवा ज्ञानदीपिका प्रकरण(अपूर्ण) : या प्रकरणातल्या ७९ ते १०४ एवढ्याच क्रमांकाच्या ओव्या सापडल्या आहेत.
* एकनाथांची आरती.
* द्रौपदीचा धावा, पाळणा आणि काही अन्य पदे.
* भृगु-पराशर-संवाद नावाचे एक ७८ ओव्यांचे अपूर्ण प्रकरण
* शनिप्रदोष : ८५ ओव्या.

दुसरे **सखा कवी** हे रामदासी संप्रदायातलेच, परंतु बाळनाथांचे शिष्य. चाफळखोऱ्यात अनेक गुरू केलेले बाळनाथ नावाचे सत्पुरुष होऊन गेले. त्यांचे दया, मैना,सखा कवी व अन्य बरेच शिष्य होते. या बाळनाथांचे शिष्य असलेल्या सखा कवींची काही पदे समर्थवाग्मंदिरात सापडली आहेत.

वर्ग:मराठी कवी
वर्ग:मराठी संत
वर्ग:समर्थ संप्रदाय
वर्ग:हिंदू संत
बलवंतसिंग राजोना

**बलवंतसिंग राजोना** हा पंजाबचे माजी मुख्यमंत्री बियंत सिंग यांचा मारेकरी आहे.

वर्ग:पंजाबी व्यक्ती
वर्ग:इ.स. १९६७ मधील जन्म
वर्ग:पुरुष चरित्रलेख
इटालियन वसाहती साम्राज्य

**इटालियन वसाहती साम्राज्य** (इटालियन: Impero Italiano) किंवा **इटालियन साम्राज्य** म्हणजे इटलीच्या वसाहती. या सर्व वसाहती आफ्रिकेत होत्या. १८६१ साली इटलीचे एकत्रीकरण झाले. १८६१ पर्यंत स्पेन, पोर्तुगाल, ब्रिटन, नेदरलँड्स व फ्रान्स या राष्ट्रांनी जगभर स्वतःच्या वसाहती स्थापल्या होत्या. त्यामुळे आफ्रिकेतील उर्वरित विभाग इटलीने आपल्या अधिपत्याखाली आणले.

वर्ग:इटलीचा इतिहास
ऑस्ट्रेलियन मराठी विद्यालय

**ऑस्ट्रेलियन मराठी विद्यालय** ही ऑस्ट्रेलियातील् पहिली मराठी शाळा आहे.
सिडनीमधील कॅम्पबेल टाऊन परिसरातील ग्लेनवूड पब्लिक स्कूल या शाळेत दर रविवारी दुपारी अडिच ते पाच या वेळेत ही शाळा भरते. दि. १० फेब्रुवारी २००८ रोजी या शाळेचा पहिला के.जी.चा वर्ग सुरू झाला. या ऑस्ट्रेलियन मराठी विद्यालयाचे सर्व कामकाज व शिक्षणपद्धती ही तेथील सरकारी नियमानुसार आणि मार्गदर्शनाखाली चालवले जाते.

ऑस्ट्रेलियात कम्युनिटी लॅंग्वेज स्कूल्स नामक सरकारी योजना आहे. त्या अंतर्गत इतर भाषा शिकण्यासाठी प्रोत्साहन व  आनुदान मिळते. ग्लेनवूड पब्लिक स्कूलने मराठी शाळेसाठी ही जागा मोफत उपलब्ध केली आहे. २०१२साली 
अखेर  इयत्ता ५ पर्यंतचे वर्ग या शाळेत सुरू झाले आहेत.  ५ शिक्षक व १० कार्यकर्ते, यांच्या सहभागातून ५७ विद्यार्थ्यांनी आपली मातृभाषा येथे शिकतात. शाळेची सुरुवात प्रथम जन गण मन आणि नंतर ऑस्ट्रेलियाचं राष्ट्रगीत म्हणून होते.

## संकेतस्थळ 
ऑस्ट्रेलियन मराठी विद्यालय संकेतस्थळ

## संदर्भ 
वर्ग:ऑस्ट्रेलिया
वर्ग:सिडनी
वर्ग:ऑस्ट्रेलियातील शैक्षणिक संस्था
राज्यव्यापी शिक्षक साहित्य संमेलन

महाराष्ट्रातले **पहिले** राज्यव्यापी शिक्षक साहित्य संमेलन मुंबईतील रवींद्र हॉलमध्ये १६ ऑक्टोबर २०१०ला झाले. कवयित्री नीरजा त्याच्या अध्यक्षा होत्या. 

'*दुसऱ्या* राज्यव्यापी शिक्षक साहित्य संमेलनाच्या अध्यक्षपदी संत साहित्याचे गाढे अभ्यासक प्रा. सदानंद मोरे होते.  १९ जानेवारीला २०१२ला दादरमधील राजा शिवाजी विद्यालयात हे संमेलन झाले. या संमेलनाचे उद्‌घाटन वसंत आबाजी डहाके यांनी केले. संमेलनाची प्रायोजक संस्था इंडियन एज्युकेशन सोसायटी होती. 
या संमेलनात ’मराठी हा शालेय विषय स्कोअरिंग कसा होईल?' या विषयावर चर्चा झाली.  राज्य माध्यमिक व उच्च माध्यमिक शिक्षक मंडळाच्या माजी अध्यक्षा उज्ज्वला पाटील या चर्चेत सहभागी 
झाल्या होत्या.  ज्येष्ठ नाट्यदिग्दर्शक वामन केंद्रे आणि शिक्षक आमदार कपिल पाटील यांच्या भाषणाने संमेलनाच्या सकाळच्या सत्राचा समारोप झाला.
दुपारी कवी संमेलन झाले. शिक्षकांसाठी यावेळी विविध स्पर्धाही झाल्या.
या संमेलनाच्या निमित्ताने, अशी संमेलने भविष्यकाळात भरवण्यासाठी, शिक्षकांच्या साहित्य प्रज्ञेचा शोध घेण्यासाठी आणि भाषा आणि साहित्य अध्यापनाच्या आशयसमृद्घीसाठी एक नवी शिक्षक साहित्य संमेलन संस्था निर्माण करण्यात आली आहे. महाराष्ट्र राज्य साहित्य संस्कृती महामंडळाचे अध्यक्ष मधु मंगेश कर्णिक  व  अखिल भारतीय मराठी साहित्य महामंडळाच्या अध्यक्ष उषा तांबे हे दोघे या संस्थेचे मानद सचिव आहेत. अध्यक्षा नीरजा धुळेकर आहेत.

धुळे- शिक्षक भारतीतर्फे **तिसरे** राज्यस्तरीय शिक्षक साहित्य संमेलन १९ जानेवारी २०१३ रोजी ठाणे येथील गडकरी रंगायतनमध्ये झाले.  नीरजा संमेलनाध्यक्ष होत्या.. 

**चौथे** राज्यव्यापी शिक्षक साहित्य संमेलन रविवारी, १९ जानेवारी २०१४ रोजी बुलढाणा येथील गर्दे हॉलमध्ये आयोजित करण्यात आले.. संमेलनाच्या अध्यक्षपदी "निशाणी डावा अंगठा'कार रमेश इंगळे उत्रादकर होते.

५वे राज्यव्यापी शिक्षक साहित्य संमेलन १४ फेब्रुवारी २०१५ला मुंबईत रवींद्र नाट्य मंदिरात झाले.  फैयाज यांनी संमेलनाचे उद्‌घाटन केले. लोकशाहीर संभाजी भगत हे संमेलनाध्यक्ष होते. 

भाऊसाहेब हिरे प्रतिष्ठानने शिक्षकांसाठी घेतलेले एक साहित्य संमेलन नाशिकमध्ये ११ सप्टेंबर २०१३ रोजी झाले. मराठी कवी विठ्ठल वाघ संमेलनाध्यक्ष होते.

महाराष्ट्रातील शिक्षकांचे पहिले साहित्य संमेलन, यशवंतराव चव्हाण प्रतिष्ठान शिक्षण विकास मंच आणि महाराष्ट्र राज्य शैक्षणिक संशोधन व विकास परिषद यांच्या वतीने १४ व १५ एप्रिल २०१२ला पुण्यामध्ये झाले. हे संमेलन यापूर्वी होत असलेल्या राज्यव्यापी शिक्षक संमेलनापेक्षा वेगळे होते.

शिक्षक साहित्य संघ महाराष्ट्र राज्य व नागपूर शाखा यांच्यातर्फे पाचवे राज्यस्तरीय शिक्षक साहित्य संमेलन १३ व १४ नोव्हेंबर २०१६ या काळात नागपूरला झाले. संत साहित्याचे गाढे अभ्यासक सदानंद मोरे या संमेलनाचे अध्यक्ष होते.

    

पहा : साहित्य संमेलने; शिक्षक साहित्य संमेलन

वर्ग:मराठी साहित्य संमेलने
बाष्पोत्सर्जन

**बाष्पोत्सर्जन** ही बाष्पीभवनामुळे होणारी उत्सर्जनाची प्रक्रिया आहे. ही प्रक्रिया मुख्यतः वनस्पतींमध्ये आढळून येते. वनस्पती झाडाच्या पांनांमधून पाण्याच्या वाफेचे उत्सर्जन करतात. 

यात मुळाद्वारे खेचलेले पाणी वापर झाल्यानंतर पर्णछिद्रांद्वारे बाहेर टाकले जाते.  

ही सतत चालणारी प्रक्रिया आहे. 

## परिणाम करणारे घटक
जर पानाचा आकार जास्त असेल, तर बाष्पोत्सर्जनाचे प्रमाण अधिक असते. तसेच उन्हाळ्यात जास्त बाष्पोत्सर्जन होते. 

## संदर्भ
वर्ग:वनस्पती
ईखेर नॉफ्रेत

**ईखेर नॉफ्रेत** हा जगातला पहिला नाटककार मानला जातो. 

## संदर्भ हवा 
वर्ग:नाटककार
रतिरहस्य

**रतिरहस्य** हा कामशास्त्रावरील ग्रंथ आहे. कोक्कोक किंवा कोक नामक कवीने बाराव्या शतकापूर्वी  लिहिला. पद्यात्मक    
असलेला हा ग्रंथ कोकशास्त्र नावानेच जास्त प्रसिद्ध आहे. याच ग्रंथाच्या नावावरूनच कामशास्त्रावरील कोणत्याही ग्रंथांस कोकशास्त्र हे सामान्यनाम लावण्यात येऊ लागले. 

## हे सुद्धा पहा 
* कामसूत्र
* कामजीवन

वर्ग:लैंगिकता
वर्ग:लैंगिक शिक्षण
डॅनिश वसाहती साम्राज्य

thumb|upright|375px|

डॅनिश वसाहती साम्राज्याची सुरुवात १३व्या शतकात झाली, जेंव्हा डेन्मार्कने एस्टोनियात प्रदेश जिंकण्यास सुरुवात केली. १५३६ साली डेन्मार्क व नॉर्वेचे एकत्रीकरण झाले, यानंतर डेन्मार्क-नॉर्वे या नव्या देशाने फेरो द्वीपसमूह, आइसलॅंड व ग्रीनलॅंड जिंकले. आपल्या  शिखरावर डेन्मार्कच्या वसाहती युरोप, उत्तर अमेरिका, आफ्रिका आणि आशियात पसरल्या होत्या. 1814 साली नॉर्वे स्वीडनला आंदण देण्यात आले (नेपोलियोनिक युद्धे). यामुळे वसाहती डेन्मार्कच्या हातात गेल्या.

वर्ग:डेन्मार्कचा इतिहास
डच साम्राज्य

**डच साम्राज्य** (डच:Nederlands-koloniale Rijk) म्हणजे नेदरलॅंड्सच्या १७ वे शतक ते २० वे शतक या काळातील वसाहती. डच लोकांनी स्पॅनिश व पोर्तुगीजांप्रमाणे नवीन वसाहतींचा शोध न घेता, शोध लागलेल्या वसाहतींवरच आक्रमण करून साम्राज्य प्रस्थापित केले. 

वर्ग:नेदरलँड्सचा इतिहास
वर्ग:वसाहतवाद
ब्रिक

thumb|300px|right|जगाच्या नकाशावर ब्रिक
[300px|thumb|right|ब्रिकचे पुढारी [डॉ. मनमोहन सिंग, दिमित्री मेदवेदेव, हू चिंताओ व लुईझ इनाचिओ लुला दा सिल्व्हा]]
::*ब्रिक्ससाठी ब्रिक्स बघा.*

**ब्रिक BRIC (बी.आर.आय.सी.)** हा संक्षेपार्थाचा शब्द ब्राझिल, रशिया, भारत, चीन ह्या झपाट्याने प्रगती करणाऱ्या विकसनशील देशांचा एकत्रित उल्लेख करण्यासाठी वापरला जातो. अमेरिकन बँक गोल्डमन सॅक्सने २००१ साली ह्या शब्दाचा वापर करण्यास सुरुवात केली.

## ब्रिक्स राष्ट्र समूहाविषयी 
गोल्डमन सॅकने ब्रिकच्या चार राष्ट्रांच्या अर्थव्यवस्थांचा वेगवेगळा आणि एकत्रित संशोधन- अभ्यास करून आपले प्रमेय मांडले आणि वेळोवेळी त्याची समीक्षा करून त्यात सुधारणा केली. या चार राष्ट्रांनी काय करावे हे गोल्डमन सॅकने कधीच सुचवले नाही वा त्यावर भाष्यपण केले नाही. परिणामतः जसजशी प्रमेयाची पकड घट्ट होत गेली तसतशी ही चार राष्ट्रं परस्परांजवळ येत गेली. अजूनही ब्रिक हा अनौपचारिक राष्ट्रसमूहच आहे. २००८ साली ह्या चार राष्ट्रांचे पराराष्ट्रमंत्री प्रथम एकत्र आले. त्यानंतर आलेल्या जागतिक मंदीच्या पार्श्वभूमीवर ब्रिक राष्ट्रांना  अधिक जवळ येण्याची निकड वाटलीनी परिणामी १६ जून २००९ रोजी या चार देशांच्या राष्ट्रप्रमुखांची पहिली शिखर परिषद रशियातल्या एडातरीनबर्ग येथे भरली.. विशेष गोष्ट अशी की, ब्रिकची चारही राष्टे ही जी-२० या प्रगत राष्ट्रांच्या व प्रगतिपथावर असणाऱ्या राष्ट्रांच्या अनौपचारिक राष्ट्रसमूहाचे सदस्य आहेत.

जी-२० या राष्ट्रसमूहात ब्रिकचा आवाज बुलंद झाला. पहिल्या शिखर परिषदेत चीन आणि भारत यांनी जगाच्या अर्थमंचावर असलेले ब्रिकचे स्थान त्याला मिळालेच पाहिजे या दिशेने वाटचाल सुरू केली.. जगाच्या भूमीच्या जवळपास एक चतुर्थाश भूमी ब्रिकच्या राष्ट्रसमूहाने व्यापली आहे. तसंच जगाच्या लोकसंख्येच्या ४० टक्के लोकसंख्या ब्रिक राष्ट्रसमूहाची आहे. जगाच्या जी.डी.पी.च्या ४० टक्के जी.डी.पी. ब्रिक राष्ट्रसमूहाचा आहे. याचा साकल्याने विचार करून भारताचे पंतप्रधान मनमोहन सिंग यांनी या चार राष्ट्रांनी परस्परांतले सहकार्यनी संघटन वाढविण्यावर भर दिला.

## ब्रिकचे जगातील स्थान 
## हे सुद्धा पहा
* ब्रिक्स

## संदर्भ 
वर्ग:आंतरराष्ट्रीय संघटना
वर्ग:चीनचे परराष्ट्रीय संबंध
वर्ग:ब्राझिलचे परराष्ट्रीय संबंध
वर्ग:भारताचे परराष्ट्रीय संबंध
वर्ग:रशियाचे परराष्ट्रीय संबंध
शिक्षक साहित्य संमेलन

महाराष्ट्रातील शिक्षकांचे पहिले साहित्य संमेलन, यशवंतराव चव्हाण प्रतिष्ठान शिक्षण विकास मंच आणि महाराष्ट्र राज्य शैक्षणिक संशोधन व विकास परिषद यांच्या वतीने १४ व १५ एप्रिल २०१२ला पुण्यामध्ये झाले.

हे संमेलन यापूर्वी होत असलेल्या राज्यव्यापी शिक्षक संमेलनापेक्षा वेगळे होते.

याशिवाय शनिवारवाडा कला महोत्सव आणि पुणे जिल्हा परिषदेच्या शिक्षण विभागातर्फे जिल्ह्यातील सर्व प्राथमिक आणि माध्यमिक विभागातील शिक्षकांचे एक साहित्य संमेलन १७ फेब्रुवारी २०१८ रोजी पुण्यात होणार आहे. हे संमेलन यापूर्वी झालेल्या शिक्षक साहित्य संमेलनांपेक्षा निराळे आहे.

पहा: मराठी साहित्य संमेलने

वर्ग:मराठी साहित्य संमेलने